הטבח בכפר עזה

הטבח בכפר עזה הוא טבח שביצע ארגון הטרור חמאס בבוקר 7 באוקטובר 2023, שמחת תורה ה'תשפ"ד, בקיבוץ כפר עזה הסמוך לגדר הגבול בצפון רצועת עזה, כחלק ממתקפת הפתע על ישראל. בטבח נרצחו עשרות בני אדם, חלקם בני אותה משפחה. בין הנרצחים היו אופיר ליבשטיין, ראש המועצה האזורית שער הנגב, וכן הורים וארבעת ילדיהם.

רקע

הטבח והקרב הממושך 
חדרו מאות מחבלים מחבלים חדרה לקיבוץ כפר עזה. המחבלים השתלטו על הקיבוץ וטבחו בתושבים, בהם משפחות שלמות. תושבים אחרים נחטפו בידי המחבלים לשבי ברצועת עזה. אחדים מהתושבים הסתתרו בארונות וכך ניצלו. צלם ynet רועי עידן שהתגורר בקיבוץ צילם בזמן אמת את חדירת המחבלים לקיבוץ בעזרת מצנחי רחיפה, דקות לפני שאשתו נרצחה ובתם נחטפה. עידן הוגדר תחילה כנעדר אולם בהמשך זוהתה גופתו.

תושבי הקיבוץ הזמרת שי-לי עטרי ובעלה יהב וינר, התחבאו בביתם בזמן הטבח יחד עם בתם בת החודש שייה. בזמן שמחבל ניסה לפרוץ את חלון הממ"ד בו התחבאו, הדף יהב את המחבל בעוד שי-לי ברחה יחד עם שייה לבית השכנים. יהב נרצח.

לאחר הגעת כוחות צה"ל בסביבת 8:00 בבוקר התחולל קרב ממושך שארך מעל 24 שעות עד טיהור הקיבוץ ממחבלים. בקרב נהרגו לוחמים מיחידת דובדבן ומגלן. עלה חשד למנהרת טרור פעילה מעזה לשטח הקיבוץ. עדי ראייה מהקיבוץ העידו כי שהו בממ"ד כ-20 שעות רצופות, בצאתם מביתם להתפנות מהקיבוץ ראו גופות רבות פזורות ברחבי הקיבוץ, וכן כלי רכב שרופים. גופות רבות של מחבלים נמצאו בטנדרים שבהם הגיעו. מתחקיר מהלך הקרב, כפי שתיארו אותו לוחמי צה"ל שהגיעו לקיבוץ, עולה כי מול כפר עזה נפרצו לפחות שלוש פרצות בגדר הגבול ודרכן זרמו עשרות רבות של מחבלים מ"גדוד שג'אעיה" של חמאס. הם תקפו מארבעה כיוונים ופוצצו שער בגדר הקיבוץ. בחלק מהמקרים המחבלים העלו את הבתים בקיבוץ באש.

ביום השלישי למלחמה החלו להתפרסם ממדי הטבח ביישוב. כמה חיילים העידו שמצאו תינוקות שנטבחו, חלקם בעריפת הראש. כ-40 תינוקות וילדים נרצחו.

ב-15 באוקטובר פורסם ש-52 מחברי הקיבוץ נרצחו, 6 נפצעו, 7 נחטפו ו-13 שגורלם לא ידוע.

קישורים חיצוניים

הערות שוליים 

כפר עזה
פיגועים שבהם נרצחו בני משפחה
רצח קטינים בישראל על רקע לאומני
כפר עזה
ישראל: מיתות מצולמות
חמאס: פיגועים
ירי המוני בישראל
מתקפת הפתע על ישראל (2023)